На основу чл. 55 Статута Градске општине Вождовац („Сл. лист града Београда“ бр. 36/10 – пречишћен текст, 41/13 и 55/16) и чл. 12 Одлуке о начину, мерилима и критеријумима за избор пројеката у култури који се финансирају и суфинансирају из буџета ГО Вождовац („Сл. лист града Београда“ бр. 91/14 и 50/15), председник Градске општине Вождовац доноси

О Д Л У К У

1. БИРА СЕ ПРОГРАМ „Промоција здравог живота кроз спорт и културу“ Карате клуба „Бањица“ из области културе на територији Градске општине Вождовац за суфинансирање из буџета Градске општине Вождовац за 2017. годину, а на основу спроведеног јавног конкурса бр. 612-1/17 објављеног на интернет сајту Градске општине Вождовац 15.12.2017. године.

2. ДОДЕЉУЈУ СЕ средства у висини од 200.000,00 динара Карате клубу „Бањица“ за реализацију Програма из тачке 1 ове Одлуке.

Средства су обезбеђена у Програму 13 „Развој културе и информисања“, позиција 198 буџета Градске општине Вождовац за 2017. годину.

3. Корисник средстава ће закључити уговор са Градском општином Вождовац којим ће бити регулисана међусобна права и обавезе у року од 15 дана од дана коначности ове Одлуке.

О б р а з л о ж е њ е

Председник ГО Вождовац расписао је Одлуком бр. 612-1/17 од 15.12.2017. године јавни конкурс за финансирање и суфинансирање пројеката у области културе на територији ГО Вождовац који је објављен на интернет сајту градске општине Вождовац 15.12.2017. године. Истом Одлуком је образована и Комисија за спровођење јавног конкурса.

Комисија је, на седници одржаној 27.12.2017. године, констатовала да је на конкурс стигла једна пријава –Карате клуба «Бањица», Ул. Паунова бр. 59/7и да је иста благовремена.

Комисија је, по извршеном увиду у приложену конкурсну документацију Карате клуба «Бањица», извршила бодовање и сачинила предлог одлуке којом предлаже председнику Градске општине Вождовац да Градска општина Вождовац финансијски подржи програм КК „Бањица“, с тим што је Клуб дужан да достави извештај о начину утрошка опредељених средстава, са пратећом документацијом.

Имајући у виду наведено, председник Градске општине Вождовац је донео одлуку као у диспозитиву.

Ова Одлука ће, по коначности, бити објављења на сајту Градске општине Вождовац.

ПОУКА О ПРАВНОМ ЛЕКУ: Учесници Јавног конкурса имају право да поднесу приговор Већу Градске општине Вождовац у року од 8 дана од дана пријема Одлуке.

 Одлуку са записником доставити: учесницима јавног конкурса, Одељењу за финансије, привреду, друштвене делатности и планирање и архиви Градске општине Вождовац.

ПРЕДСЕДНИК ГРАДСКЕ ОПШТИНЕ ВОЖДОВАЦ

I Број: 612-2/17 од 27.12.2017. године

 ПРЕДСЕДНИК, Александар Савић, с. р.